**שינויים בכללי הדירוג למד כושר ישראלי שאושרו ע"י ההנהלה**

1) החלטה שמספר המשחקים המינימלי לקבלת דרגה הוא 15 - בעוד שקבלת מד כושר ראשוני שאינו 0 יכול להתבצע גם על פי 5 משחקים, הוועדה מוצאת לנכון להעניק דרגה רק למי שהראה רמת משחק עיקבית במספר גבוה יותר של משחקים.

2) ביטול חסם ביצועים

3) הכפלת מקדם K ב1.5 תתבצע אך ורק לשחקנים שהחלו כחסרי מד כושר, וזאת עד לתאריך המשחק ה15 שלהם (הכוונה כולל משחקים שהתקיימו בתאריך המשחק ה15,וקודם לא היה ברור מתי המקדם מוכפל עבורם ב1.5).

אבהיר שעבור שחקנים שקיבלו מד כושר התחלתי 1200/1250/1300 אין שינוי בכללים,ולא יוכפלו מקדמי K ב1.5 בשום שלב.

4) שינוי בנושא של חישוב מד כושר לשחקן חסר מד כושר.

הכלל החדש:

שחקן חסר מד כושר שהשלים 5 משחקים או יותר ברשימת ההמתנה נגד בעלי מד כושר בעדכון מסוים , מקבל מד כושר התחלתי אלא אם תוצאתו 100% או 0% ויש לו פחות מתשעה משחקים. אם השלים 9 משחקים יקבל מד כושר התחלתי בכל מקרה.

5) חישוב הבונוס במשחקים מול בעלי מד כושר 0 - הכלל ישונה כך שבונוס יחושב גם מול בעלי מד כושר 0.

6) אליפויות אירופה או עולם עד גיל 8 או 10 ואליפויות בתי ספר עד גיל 7,9,11 לא יחושבו למד כושר ישראלי (תקף מה-15.8.2018).

בכבוד רב,

אורי בלאס,

יו"ר וועדת דירוג.